Document ID: /roh_data/filtered/Laws_Sagogn.jsonl.gz/77

Cuntegn
I.	Disposiziuns generalas	3
II.	Dretg material	4
A.	Taglia sin las entradas e sin la facultad	4
B.	Taglia sin midada da maun	4
C.	Taglia sin schischom	4
D.	Taglia sin ierta e taglia sin donaziuns	4
III.	Dretg formal	6
A.	Autoritads	6
B.	Incassament	7
C.	Indemnisaziun	8
IV.	Disposiziuns finalas	8
Disposiziuns generalas
Dretg material
Taglia sin las entradas e sin la facultad
Taglia sin midada da maun
Taglia sin schischom
Taglia sin ierta e taglia sin donaziuns
Dretg formal
Autoritads
Incassament
Indemnisaziun
Disposiziuns finalas
Rimnada sistematica 
da dretg communal dalla
Vischnaunca da Sagogn
Nummera
9100.01
Tetel
Lescha da taglia
Ediziun
Revisiun dils 13.06.2024
Revisiun dils 04.03.2013
Ediziun dils 04.12.2008

Remplazza Ediziun dils 12.04.1985
Remplazza Ediziun dils: 16.11.1968
Remplazza Ediziun digl onn 1946
Valeivel
01.01.2025
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Object
Art. 1
Object
La vischnaunca da Sagogn impona las suandontas taglias tenor las disposiziuns dil dretg cantunal:

ina taglia sin las entradas e sin la facultad;

ina taglia sin gudogn entras la vendita da schischom;

ina taglia supplementara ed ina taglia penala sco era multas disciplinaras;

ina taglia sin midada da maun;

ina taglia sin schischom;

taglia sin l' ierta e donaziuns.

La vischnaunca da Sagogn impona las suandontas taglias tenor questa lescha:

ina taglia da tgauns.

La vischnaunca da Sagogn impona plinavon las suandontas taglias tenor la legislaziun speciala:

ina taxa da hosps

ina taxa da turissem
Dretg subsidiar
Art. 2
Dretg subsidiar
Aschilunsch che questa lescha cuntegn negina regulaziun, vegnan las disposiziuns dalla lescha davart las taglias communalas e davart las taglias da baselgia sco era dalla lescha cantunala da taglia applicadas conform al senn.
Descripziun
Art. 3
Descripziun
La taglia sin las entradas e sin la facultad vegn imponida en ina procentuala dalla taglia cantunala sempla.

La radunonza communala decida il pli tard il december il pei da taglia per igl onn fiscal suandont.
Tariffa da taglia
Art. 4
Tariffa da taglia
La taglia sin midada da maun importa 2 %.
Tariffa da taglia
Art. 5
Tariffa da taglia
La taglia sin schischom importa maximalmein 2 promils.

La radunonza communala fixescha il pli tard il december la tariffa per igl onn fiscal suandont. 
Object e fixaziun
Art. 6
Object e fixaziun
(aboliu)
Subject da taglia
Art. 7
Subject da taglia
(aboliu)
Deliberaziun
subjectiva
dalla taglia
Art. 8
Deliberaziun
subjectiva
dalla taglia
(aboliu)
Calculaziun dalla taglia
Art. 9
Calculaziun dalla taglia
(aboliu)
(aboliu)
(aboliu)
(aboliu)
La taglia importa:

per il tschep dils geniturs 5 %

per las ulteriuras persunas benefiziadas 15 %
Incassament e
responsabladad
Art. 10
Incassament e
responsabladad
(aboliu)
Taglia da tgauns
Art. 11
Taglia da tgauns
Per mintga tgaun ch’ei pli vegls che treis meins e che vegn tenius sin territori communal ei da pagar ina taglia.
Object da taglia
Art. 12
Object da taglia
Obligaus da pagar taglia ei il possessur dil tgaun. Il possessur ei obligaus d’annunziar siu animal alla vischnaunca enteifer 30 dis.
Deliberaziun da
taglia
Art. 13
Deliberaziun da
taglia
Deliberai da pagar la taglia ein possessurs per la suandonta spezia da tgauns:

tgauns da polizia
tgauns da lavina
tgauns per tschocs e suords
Calculaziun dalla taglia
Art. 14
Calculaziun dalla taglia
La taglia importa pigl emprem tgaun 90 francs, per mintga ulteriur tgaun ella medema casada 130 francs ad onn. La suprastonza communala ei cumpetenta d’adattar quellas tariffas alla carschia.

Sch’il tgaun vegn buca tenius duront igl entir onn sil territori communal, vegn la taglia debitada pro rata, silmeins per 3 meins.

La taglia sto vegnir pagada annualmein tier la retratga dalla marca da tgauns. La marca sa vegnir remplazzada entras in auter sistem da controlla.
Suprastonza communala
Art. 15
Suprastonza communala
La suprastonza communala decida:

davart damondas da levgiament fiscal.

davart la participaziun a cunvegnas da dretg vicendeivel dil cantun en caussas da taglia sin l’ierta e sin donaziuns.
Uffeci communal
da taglia
Art. 16
Uffeci communal
da taglia
L’execuziun da questa lescha ei caussa digl uffeci communal da taglia, aschilunsch che la vischnaunca ei cumpetenta persuenter.

Igl uffeci communal da taglia ei ultra da quei cumpetents per l’execuziun dallas incumbensas che la lescha cantunala da taglia ha surdau allas vischnauncas.

La vischnaunca sa delegar a tiarzas persunas sias incumbensas tenor las alineas 1 e 2.

La taxaziun da la taglia sin immobiglias vegn adina fatga da la vischnanca. Cumpetent per quei ei l'uffezi communal da taglia.
Ulteriuras autoritads
Art. 17
Ulteriuras autoritads
Las taglias sin las entradas e sin la facultad sco era la taglia sin immobiglias che vegnan incassadas cun quellas taglias vegnan taxadas dall'allianza da Laax/Sagogn/Schluen/Falera.

La vischnanca da Sagogn sa delegar encunter indemnisaziun la taxaziun d'ulteriuras taglias all'allianza Laax/Sagogn/Schluen/Falera.
Scadenza
Art. 18
Scadenza
Las taglias sin entradas e sin facultad scadan cun la spediziun dil quen da taglia provisoric ni dalla decisiun da taxaziun.

La scadenza dalla taglia sin schischom sedrezza tenor las taglias directas, sch’ella vegn incassada ensemen cun quellas.

La scadenza dalla taglia sil gudogn entras la vendita da schischom sco era la taglia sin l' ierta e donaziuns sedrezza tenor il dretg cantunal.

Las ulteriuras taglias sco era las multas disciplinaras scadan cun la facturaziun.

Alla fin dall’obligaziun da pagar taglia en Svizra ni cun la declaraziun da concuors scada mintga taglia ni mintga multa immediatamein.
Termin da pagament
Art. 19
Termin da pagament
Cun resalva dad alinea 2 ein las taglias e las multas disciplinarias da pagar enteifer 90 dis dapi la scadenza.

Il termin da pagament dalla taglia sin il gudogn entras la vendita da schischom sco era la taglia sin l' ierta e donaziuns sedrezza tenor il dretg cantunal.

La taglia sin schischom incassada separadamein ei da pagar enteifer 30 dis dapi sia scadenza.

Il termin da pagament da las taglias tenor la legislaziun speziala tenor l'art. 1 alinea 3 da questa lescha sedrezza tenor questa legislaziun speziala.

Per las taglias sin las entradas e sin la facultad sco era per la taglia sin schischom incassada ensemen cun quellas sa la suprastonza communala decider in pagament en ratas per igl’onn che suonda gl’onn fiscal.

Alla fin dall’obligaziun da pagar taglia en Svizra ni a caschun dalla declaraziun da concuors ei mintga taglia ni mintga multa da pagar immediatamein.
Relasch ed amortisaziun administrativa da taglia
Art. 20
Relasch ed amortisaziun administrativa da taglia
Davart las damondas da relasch e davart amortisaziuns administrativas decidan:

igl uffeci communal da taglia entochen igl import da 1'500 francs ad onn e per cass.

la suprastonza communala per ils imports che survargan la summa surmenziunada.
Indemnisaziun per incassament
Art. 21
Indemnisaziun per incassament
La vischnaunca da Sagogn vegn indemnisada dallas baselgias cantunalas e dallas pleivs cun 2 % dallas taglias incassadas. 
Entrada en vigur
Art. 22
Entrada en vigur
Quella lescha entra en vigur igl 1 da schaner 2025.

Tut las disposiziuns che stattan en cuntradicziun cun quella lescha ein abrogadas.
Ediziun approbada dalla Suprastonza communala ils
02.04.2024
Ediziun approbada dalla Radunonza communala ils
13.06.2024
Ediziun approbada dalla Regenza dil cantun GR ils
13.08.2024
Lescha da taglia
Rimnada sistematica da dretg communal		Pagina 10 da 10
Lescha da taglia - Disposiziuns finalas	01.01.2025
Rimnada sistematica da dretg communal		Pagina 10 da 10